Inawat ni President Selma ti Tseke ken ni Mayor Edgardo “Ediboy” S. Cobangbang, Jr. iti mismo nga Opisina ti Alkalde Munisipal iti Hunio 29, 2013 iti imatang ni Mayor Ediboy, pannakabagi ti Alina-ay FA ken dagiti kameng ti Sangguniang Bayan nga inyuna ni Vice Mayor Deogracias Jose Victorino H. Savellano.
Iti pannaki-amad ti Web In-Action ken ni President Selma, impeksana ti nalaus a panagyamanna kadagiti Opisiales ti LGU-Cabugao nga idauluan ni Mayor Ediboy iti pannakaruk-at daytoy a pundoda gapu ta naipanawen a kasapulanda ti nayon iti usarenda iti panagtalonda.
Kabayatanna, adda metten sumagmamano nga asosasion a nakaawaten ti soft-loanda manipud iti Munisipio babaen iti pannakaannurotda kadagiti pagalagadan nga intuyang dagiti mangimatmaton kadaytoy a programa ti Munisipio itoy a Tawen 2013. # (Web In-Action)
ilo_Latn ilo_Latn ilo_Latn